## Pravilnik o odabiru i raspoređivanju državnih službenika i namještenika na službi u oružanim snagama Republike Hrvatske tijekom preustroja oružanih snaga Republike Hrvatske

### NN 38/2003 (13.3.2003.), Pravilnik o odabiru i raspoređivanju državnih službenika i namještenika na službi u oružanim snagama Republike Hrvatske tijekom preustroja oružanih snaga Republike Hrvatske

# MINISTARSTVO OBRANE

527

Na
temelju članka 10. stavka 3., a u svezi sa stavkom 1. točkom 18. istog članka
Zakona o obrani (»Narodne novine«, broj: 33/02, 58/02) donosim

## PRAVILNIK

### O ODABIRU I RASPOREĐIVANJU DRŽAVNIH SLUŽBENIKA I NAMJEŠTENIKA NA SLUŽBI U ORUŽANIM SNAGAMA REPUBLIKE HRVATSKE TIJEKOM PREUSTROJA ORUŽANIH SNAGA REPUBLIKE HRVATSKE

I.
OPĆE ODREDBE

Članak
1.

Ovim
Pravilnikom propisuju se kriteriji za odabir državnih službenika i namještenika
(u daljnjem tekstu: službenici i na­mještenici) za raspored na ustrojbena
mjesta u Oružanim snagama Republike Hrvatske.

Članak
2.

Službenici
i namještenici raspoređuju se na ustrojbena mjesta sukladno:

–
Zakonu o državnim službenicima i namještenicima (»Narodne novine« broj: 27/01)

–
Uredbi o nazivima radnih mjesta i koeficijentima složenosti poslova u državnoj
službi (»Narodne novine broj«: 37/01, 38/01, 71/01, 89/01 i 112/01)

–
Kolektivnom ugovoru za državne službenike i namje­šte­nike (»Narodne novine«
broj: 31/02, 45/02 i 9/03).

–
Zakonu o službi u Oružanim snagama Republike Hrvatske (»Narodne novine« broj:
33/02 i 58/02).

Članak
3.

Zapovjednik
ustrojbene cjeline ili nositelj preustroja, dužan je:

– sačiniti
prijedloge za raspored službenika i namještenika predviđenih za raspored u
postrojbe, ustanove i zapovjedništva za čiji je preustroj nadležan,

–
upoznati predloženog službenika i namještenika s prijedlogom za raspored na
novu dužnost,

–
prijedloge za raspored dostaviti nadležnom odabirnom vijeću, upoznati predloženog
službenika i namještenika, te pribaviti njegovu pisanu izjavu o činjenici da je
upoznat s prijedlogom za raspored na novu dužnost.

II.
ODABIRNA VIJEĆA

Članak
4.

Ministar
obrane imenuje članove odabirnih vijeća do razine grana i korpusa Oružanih
snaga Republike Hrvatske na temelju prijedloga načelnika Glavnog stožera Oružanih
snaga Republike Hrvatske, HUS – Sindikata vojnih službenika i namještenika, te
Sindikata državnih i lokalnih službenika i namještenika.

Odabirna
vijeća sastoje se od pet članova od kojih su dva djelatnika pravne struke, te
po jedan predstavnik sindikata iz stav­ka 1. ovog članka.

Članak
5.

Odabirna
vijeća nadležna su za preispitivanje i utvrđivanje usklađenosti prijedloga za
raspored s odredbama propisa iz članka 2. ovog Pravilnika.

Ako
odabirno vijeće utvrdi da ima više službenika odnosno namještenika koji
ispunjavaju uvjete iz članka 2. ovog Pravilnika, predlaže službenika odnosno
namještenika primjenjujući kriterije odabira iz ovog Pravilnika.

III.
KRITERIJI ODABIRA

Članak 6.

Kriteriji za odabir službenika odnosno namještenika
odre­đuju se prema bodovanju kako slijedi:

– za svaki mjesec proveden u službi u Oružanim
snagama Republike Hrvatske odnosno Ministarstvu obrane – jedan bod

– za svaki mjesec sudjelovanja u Domovinskom ratu –
dva boda

– za svaki mjesec sudjelovanja u Domovinskom ratu u
ratnim postrojbama – tri boda

– za godišnju ocjenu »uspješan« – dva boda, a za godišnju
ocjenu »naročito uspješan« – četiri boda, za zadnje dvije godine ocjenjivanja

– za svako vojno odličje – dva boda

– za svako civilno odličje – jedan bod

– za svaku medalju – jedan bod

– za svaku pismenu pohvalu odnosno nagradu načelnika
Glav­nog stožera Oružanih snaga Republike Hrvatske ili ministra obrane – jedan
bod

– za svaku pismenu pohvalu odnosno nagradu Vrhovnog
zapovjednika – tri boda

– za svakog uzdržavanog člana obitelji – tri boda

– samohranom roditelju – šest bodova

– HRVI – 20%-40% – tri boda

– HRVI – više od 40% – pet bodova.

Pored kriterija iz stavka 1. ovog članka prednost pri
popuni imaju službenici i namještenici s mjestom prebivališta u mjestu službe,
odnosno s bližom udaljenosti do mjesta službe.

Članak 7.

Nakon što je odabirno vijeće izvršilo odabir službenika
odnosno namještenika, prijedloge za raspored dostavlja nadležnom zapovjedniku.

Kad nadležni zapovjednik zaprimi preispitane
prijedloge za raspored od odabirnog vijeća dostavlja ih osobi nadležnoj za donošenje
rješenja.

Članak 8.

Službenici odnosno namještenici koji ne ispunjavaju
uvjete iz članka 2. ovog Pravilnika, odnosno koji se nakon ukidanja ustrojbenog
mjesta ne mogu rasporediti na drugo ustrojbeno mjesto odabirno vijeće predložit
će stavljanje na raspolaganje sukladno članku 124. Zakona o službi u Oružanim
snagama Republike Hrvatske.

Članak 9.

Personalna uprava Glavnog stožera Oružanih snaga
Repub­like Hrvatske izradit će popis službenika i namještenika koji ispunjavaju
uvjete iz članka 2. ovog Pravilnika i koji su uspješno obnašali srodnu skupinu
poslova odnosno radnih zadaća, te će u suradnji s Personalnom službom
Ministarstva obrane izraditi Plan preobuke za stjecanje odgovarajućih
vojno-stručnih specijalnosti potrebnih za popunu upražnjenih ustrojbenih službeničkih
odnosno namješteničkih mjesta u Oružanim snagama Republike Hr­vat­ske.

Članak
10.

Ovaj
Pravilnik stupa na snagu danom donošenja i objavit će se u »Narodnim novinama«.

Klasa:
023-03/03-04/1
Urbroj: 512-01-03-9
Zagreb, 5. ožujka 2003.

Ministrica
**Željka Antunović**, v. r.

if !supportEmptyParas endif

Pravilnik, NN 38/2003-527